gentaiscool/nusaparagraph_emot huggingface dataset:
Perasaan takut amen njingok hantu sih wajar dirasoke samo siapo bae. Masalahnyo aku pribadi belom pernah punyo pengalaman njingok hantu dengan mato kepalak aku dewek. Tapi waaupun aku dka pernah njingok hantu tapi akdang aku pernah nherasoke kejadian kejadian mistis. Nah amen ngerasoke kejadian mistis mecak denger suaro suaro aneh aku emmenag pernah. Nah biasonyo badna kito bakal ngasih tando kaki sementaro mecak dak pacak begerak. Aku amen lagi ngerasoke kejadian mistis yang menyeramkan justru dak biso lari atau teriak, yang aku tasoke malah mecak dak pacak gerak selamo beberapo waktu. Ternyato hal itu tejadi kerno kaget yang tibo tibo ditambah ado raso takut yang akhernyo aliran darah yang ngalir ke sistem krgan tubuh kito menurun, akhernyo bikin susah begerak.

Emotion: fear
Kejadian video viral yang diunggah smao netijen di instagram bikin heboh. Pasalnyo ado emak emak yang ngamuk ke sopir angkot gegera angkotnyo bikin macet jalanan. Yo makmano dka macet kareno angkotnyonparkir dipinggir jalan yang sebenenyo dak boleh buat berenti. Sinsopir angkotnyo malah asik nongkrong di warteg sambil ngopi. Banyak netijen yang ngedukung sikap emak emak itu. Banyak yang bekomentar " emak emak dilawan, dak kan mungkin menang". Aku setuju sih samo emak emak itu, menurut aku kito harus berani negor uwong yang ngelakuke pelanggaran lalu lintas kareno kan ini demi kebaikn besamo pemake jalan. Dak boleh ado ywong yang seenaknyo bae makek jalan tanpo ngindahke aturan.

Emotion: angry
Ayuk aku yang pertamo baru bae lahiran, ayuk aku nikah samo wong bule. Menurut aku bayi blesteran tuh lucu nian beda samo bayi bayi biaso. ayuk aku nikah samo wong maroko, jadi muko anaknyo tuh amen dijingok jingok kadang mirip wong indonesia, kadang mirip bule. Rambutnyo pirang memang, kukitnyo putih bersih, idungnyo mancung tapi dak lebay. Pokoknyo bagus nian anak hasil dari nikah campuran. Dak usah diraguke lagi hasilnyo, belagak nian anaknyo. Jadi siapo yang nak punyo keturunan alap, balagak, putih mancung, men uji aku cari bae pasangan bule. Biar anaknyo punyo keturunan bule. Pasti setuju galo kan amen anak bule tuh belagak?

Emotion: happy
Pas uwong banyak ngomkng amen aku pemilih masalah jodoh sebenernyo mereka dak tau apo yang seebenrnyo aku rasoke. Aku betino umur 25 tahun, sampek detik ini aku belom nikah, jangankan nikah pacaran bae dak pernah. Hal ini sebenernyo yang bikin wong tuo aku sedih. Sebenernyo bukan masalah aku dak laku, atau aku pemilih. Memang ado berapo lanang yang pernah ado niatan serius samo aku, tapi segalonyo kandas bae. Tapi seluruh uwong nyalahke aku, dikmongkenyo aku pemilih  nian jadi betino. Padahal dak mak itu yang sebenernyo, memang aku jugo dak tau ngapo aku dak biso gampang percayo samo lanang. Setiap ado yang nak serius samo aku, bukan ku tolak tapi aku pengen njingok nyampe mano mereka tuh serius . Ternyato emang lenyataan mereka galo dka tahan banting, masak gampang nian nyerah. Aku jugo dak biso gampangan bae samo lanang, kareno amen nak nikah kan harus serius nian. Jadi lanang lanang tuh mentalnyo dak serius nian makonyo mereka pegi ngilang. Tapi uwong tuo aku dak tau amen mak itu sebenernyo yang terjadi. Mereka nyangkonyo aku pemilih nian dak biso nerimk bae. Mereka kecewa samo aku katonyo. Aku jadi sedih pulo. 

Emotion: sad
Kasus perselingkuhan sering kali jadi masalah yang serius dalam sebuah hubungan tumah tanggo. Banyak uwong yang mutuske becerai kareno mergoki pasangannyo beselingkuh, dan akhernyo meraso marah dan dak pacak berdamai samo kesakitan hatinyo. Nah Psikolog dari Universitas Indonesia A. Kasandra Purtanto ngingetke  untuk pentingnyo ngejago sebuah kilomien dalam hubungan rumah tanggo anatar duo laki bini. Selain dari pado itu, ado beberapo caro yang biso kito terapke di hubungan kito untuk kito biso ngehindari terjadinyo peselingkuhan. diantaranyo menjalin komunikasi yang baik antara pasangan laki bini, jangan sampe komunikasi antar pasangan dak bekembang dan sikok samo lain masih tetutup. Jadi mulai sekarang ayo perbaiki komunikasi kito samo pasanagn, usahake kito biso lebih tebuka samo pasangan kito.

Emotion: angry
Pas Malem malem waktu itu aku lagi galau tapi nak ke mall ngatek duit. Akhernyo aku pegi bae ke monas naek busway dari halte deket kosan aku. Kebetulan wkatu itu sekitar jam 8 malem busway lah mulai longgar, dak terlalu padet. Aku naek dari halte pemuda nyampe ke halte Monumen Nasional. Aku transit duo kali dari busway, malem itu kebetulan jumat malem sabtu, jadi agak rame ku jingok disekitaran monas. Trus aku beli kopi di mamang yang jualan keliling, trus kareno aku ngatek kawan ku ajak bae becerito mamangnyo. Tapu mamangnyo ngomong nak legi kearah Timur Monas kareno disano lagi ado uwkng shoiting pilm. Kutanyo ke mamangnya siapo yang shoiting pilm? Ujinyo Dimas Anggara, astaga ngapo pas nian aku ngefans nian samo Dimas Anggara. Laju aku melok samo mamang penjual kopi tadi, trus nungguke dimas anggar nongol. Ternyato nianan ado dimas Anggara, seneng bian aku akhernyo pacak jingok langsung. Tapi dak sempet bepoto bareng kerno lamo nian nungguke sutingnyo kelar. Jadi akh balek duluan, tapi ajdilah lah tejingok aslinyo idola aku.

Emotion: happy
Dalam kejadian kecelakan lalulintas, menurut undang no 22 pidana tahun 2009, penyelesaian permasalahan ini diselesaikan dengan caro hukum pidana. Tapi padonkemyataanyo wong biasonyo nyelesaike urusan kecelakaan dengan caro kekeluargaan. Kerno pado kenyataanya urusan pidana dalam sebuah kejadian kecelakaan walaupun korban dinyatoke meninggal dunio sulit buat diangkat ke pengadilan untuk kasusnyo. Dikareno susahnyo penyelidikan polisi dalam bemuke saksi dari kejadian kecelakaan. Wong yang ngeliat kebanyakan dak galak jadi saksi dikernoke takut beurusan samo hukum. Akhernyo rato rato kejadian kecelakaan lalu lintas diselesaike secaro kekeluargaan, terimo dak terimo korban jugo banyak yang setuju kerno memanb susah untuk dapet ke saksi untuk majunke persidangan.

Emotion: fear
Kejadian yang pernah aku alami pas naek busway trus ado bapak bapak marah kerno ditegor bau badannyo sebenrnyo dak tau sapo yang salah dan bener. Menurut aku mungkin bapaknyo meraso malu ditegor secaro langsung amen badanyo bau, tapi menurut aku bapaknyo jugo harusnyo biso ngejago kebersihan badannyo amen nak make fasilitas umum. Sebenenrnyo untuk ngejago kebersihan badna idaklah mahal nian, kuraso segalo uowng mampulah amen cuma beli deodoran bae. Seidaknyo dak nimbulke bau yang menyengat kerno ngeganggu kenyamanan uwong yang samo samo make fasilitas umum itu. Dan untuk mba mba yang negor jugo sebenrnyo dka biso disalahke jugo, tapi mungkin seharusnyo dio dak usah terlalu frontal. Amen memnag dio dak kuat samo baunyo, mungkin dio biso turun dari buswaynyo. 

Emotion: shame
Aku dulu eprnah punyo kawan yang hobi nian kentut. Enamtah dio punyo penyakit apo diperutnyo tapi dio sering nian kentut sembarangan. Kareno dio dak biso nahan kentut akhernyo dio sering nian ngeraso malu kareno tibo tibo kentut di acara acara umum, ato ditempg tempat umum. Padahal sering kejadian tapi dio tetep dak berubah, tetep bae dak biso nahan kentut. Namonyo Devina, dio kawan aku aps kuliah. Memang mak itulah budaknyoa men kentut dak biso ditahan. Padahal dio ngaku amen dio ngeraso malu, tapi amehnyo selalu bae diulangi terus. Agak unik memnag akwan aku sikok ini, mano betino pulo. Takutnyo banyak cowok yang illpil smao kelakuannyo itu.

Emotion: shame
Agama, memnag sesuatu yang sensitip nian buat dibahas. Salah salah ngomong dikito biso bahayo, biso jadi bikin uwong tesinggung, bahkan biso nimbulke perpecahan. Dalam hidup beragama di Indonesia ini kito memang dituntut untuk punyo raso toleransi yang tinggi dan biso saling mengahrgoi sikok samo lain. Banyak sudah kasus wkng yang tesinggung smao ceramah ustadz Abdul Somad tentang kato kato kafir yang dio pake untuk ngelebeli non muslim. Kato kafir di agama Islam memang diartike sebagai uwong yang dak biso nerimo islam sebagai agamanyo. Tapi kato kafir emang sedikit kasar amen didenger samo uwong diluar agama Islam. Sebenenrnyo ado kata yang lebih cocok untuk dipakai selain kato kafir yaitu non muslim. Kato non muslim lebih enak didenger dan sebenernyo artinyo samo bae. sebagai muslim aku memang kecewa samo ulahnyo Ustadz Abdul Somad, dio tetap dak galak make kato non muslkm dan terep kekeh make kato kafir buat ngelebeli wong yang bukan beagamo islam. Padahal dak ado salahnyo amen kato kafirnyo diganti samo non muslim dengan alasan ngejago persatuan bangso dan negaro kita yang beragam ini.

Emotion: angry
Siapo yang pernah dapet giveawaynyo atta halilintar? Dak tanggung tanggung hadiahnyo ado iphone, motor samo duit jutaan. Aku lah berapo kali liat pemeang giveawaynyo, emang nianan sih caknyo. Idak dibeken beken, seriusan itu giveawaynyo. Malahan ado kawan aku jugo yang pernah dapet kok, pernah dapet iphone dio. Trus kemaren aku jugo dapet duit 500ribu, lumayan nian pas pulo lagi akher bulan dak ngatek duit. Buat kamu yang belom pernah cubo, ayo cubo bae. Bukan atta halilintar bae sih, tapi banyak nian giveaway jaman sekarang ini. Meloki bae galonyo siapo tau ado yang nyangkot. Semangat teros poloknyo jangan kasih kendor yo. 

Emotion: happy
Eminem yang ngeluarke lagu barubyang judulnyo " Brain Damage". STernyato dibalik judul lagu itu, Eminem lagi nyeritoke pengalamn dio amen waktu kecik dio pernah di bully samo budak budak sepantar dio bahkan lebih besak dari dio. Buat yang lah denger lagunyo pasti agak shock, soalnyo liriknyo nyeritoke budak yang hamper mati keno geger otak pas di bully. Dan ternyato cerito ini memang inspirasi dari kisah nyato eminem dari kecik. Mungkin saking traumanyo jadi dak biso ngelepaske kepahitan yang masih besiso didalam dadonyo. Memang dak gampang amen lah keno trauma masa kecik. Mental kito pasti udah dak bakal sehat lagi amen kito dak melok terapi untuk ngelepaske raso traumanyo. 

Emotion: sad
Setiap bekawan pasti punyo maso dimano masih ketemu, sering ketemu bahkan bepisah dak pernah ketemu lagi. Tapi kadang ado kejadian tibo tibo ketemu kawan lamo ditempat temapt yang idka kito sangko sangko. Mecak cerito Via Vallen pas jadi juri acara audisi " The next Didi Kempot ". Pas jadi juri di acara itu dio sempet kaget ps nemuke peserta dari audisi itu ternyato kawan lamonyo yang galak manggung bareng dio dulu. Lanaung bae Via Vallen ngenali kawannyo itu dan langsung disapo samo dio. Memang Kaget nian Via Vallen pas njingok kawannyo itu, dio pun langsung ngenalke kawannyo ke juri lain yang ado disano. Dio jugo ngakui amen itu kawna lamonyo yang galak sepanggung smao dio, sebelum dio jadi artis.

Emotion: surprise
Akher akher ini banyak nian uwong yang ngungkapke pengalam mereka lewat sosial media. Kemaren lagi viral di twitter tentang pengalaman betino yang bikin nyesek, dio diceraike lakinyo padahal baru bae dinikahi 12 hari. Ternyato menurut cerito dio pas diwawancara di podcast, dio ngeraso amen keluargo lanangnyo yang dak seneng samo dio kareno mandang pisiknyo. Dan mungkin lanangnyo jadi tepengaruh, Dan dio jugo ngomkng amen ini jugo salah dio kareno terburu buru ngambek keputusan nikah tanpo tau seluk beluk si calon suaminyo tuh makmano. Akhernyo pernikahan yang dio idamke malah berakher tragis kareno dio kurnag mengenal kelakuan si laki smao keluargonyo

Emotion: sad
Kejadian kejadian yang ngerike yang dialami samo budak budak kecik biso jadi trauma untuk budak budak yang ngalaminyo. Beberapo ciri ciri uwong yang dulunyo punyo trauma pas mas akexik pacak diliat. Diantaranyo uwongnyo biaso pinyo emosi yang idak stabil. Trus jugo kadnag dibeberapo uwong ado yang dak pacak nerimo kritikan kareno trauma dulu maso keciknyo sering dicueki dan dituntut sempurno samo uwong tuonyo. Bahkan ado uwong yanh dak biso terbuka samo uwong laen kareno dulu pas kecik pernah jadi korban bully. Dan rato rato dari mereka biasonyo nunjuke sikap pemalu, nyentrik, sering depresi, galak sedih berlebihan, bepikir berlebihan, dan ado jugo yang dak punyo imtegritas akhernyo jadi dak pede an budaknyo. 

Emotion: sad
Memang bau amis meripoke pertando untuk makanan makanan busuk yang sudha dak seger lagi, dan bahayonamen dikonsumsi untuk makanan kito. Tapi ado beberapo makana yang baunyo amis tapi ternyato itu merupoke makanan segar yamg biso dikonsumsi, contohnyo mecak olahan susu sapi kayak keju. Menurut aku bau keju itu amis nian sampe kadang aku meraso jijik samo baunyo. Tapi ternyato keju yang baunyo amis nian malah merupoke keju yang punyo kualitas bagus. Tapi menurut aku probadi sebagus bagusnyo kualitas keju, amen baunyo terlalu amis yang menyengat aku dak mungkin biso ketelen buat ku makan. Kerno aku lebih meraso jijik daripado merasoke manfaat yang abek dari keju.

Emotion: disgusted
Setiap betino pati ngerasoke yang namonyo datang bulan. Tau dak kamu amen datang bulan ini selalu bae bikin khawatir kerno takut bae amen tembus. Apolagi amen kito masih remajo yang baru pertamo tamonyo ngerasoke dateng bulan. Aktifitas disekolah banyak yang ngebuat kito lebih aktip begerak akhernyo jadi galak tembus. Amen pas kejadian tembus, darah mens keluar nembus ke rok sekolah. Bukan baa malu tapi uwong pado jijik samo kito, kerno memnag bau darah seger yang amis nian. Nah buat kamu yang banyak aktipitasnyo cubolah make pembalut yang punyo dayo serap tinggi, selain itu cubolah sering ganti pembalut apolagi amen diraso lah mulai penuh.

Emotion: disgusted
Buat yang pernah ngearaoke ulang tahunnyo dikasih kejutan psti senneg kan. Psti adonperasaan bahagia yang kito rasoke walaupun awalnyonkito ngerasoke perasaan kaget. Nah ternyato raso bahagia pas kito kaget larebondikasih kejutan itu bagus buat kesehatan mental kito. Nah tau dak kamu amen ado bisnis yang ngangkat tema tentang raso kaget. Saking kaget memang dibutuhke samo badan, ado bisnis yang biso bikin uwong kget sesuai harapan uwong itu. Perusahaan ini diaksih namo " surprise Industrie " alias pabrik kejutan. Nah caronyo tinggal daftar dan kasih tau alo harapan kito untuk biso dikagetke. Agek dari perusahaan industri raso kgaet ini biso ngewujudke apo yang jadi harapan kamu.

Emotion: surprise
Empat uwong santri disalah satu pondok pesantren di daerah Kuningan Jawo barat jadi korban penodongan senjato berapi samo piso. Keajdian tejadi pas hari jumat sekitar jam 2 dini hari. Ceritonyo empat budak ini lagi baru balke dari liburan pengne balek ke pesantren. Nah pas nyampe didaerah taman cirendang, tetibo ado duo uwong yang dak dikenal nodongke senjato. Sikoknyo bawa pistol, sikoknyo lagi bawa piso. Salah sikok dari pelaku ngomong dengan nado mengancam ke korban, dio mintak duit dan barang behargo laennyo ke korban untuk diserahke ke pelaku. Pelakunyo jugo sempet ngegebuki salah sikok korban smapek memar dan bengkak. Abes tu pelaku kabur makek motor sambil nyulik salah sikok dari korban. Untungnyo korban yang diculik semept melarike diri sebelum jauh dibawa. 

Emotion: fear
Setiap ado sanak keluargo yang baru bae lahiran, menurut aku sepantesnyo lah memang kito nengoki trus ngasih kado. Kareno beberapo ibu ibu baru tuh amen abis lahiran karang ado yang galak stress ngerasoke baby blues. Nah jadi ado baeknyo kito amen nengoki wong baru lahiran bawa kado, trus ngobrol ngobrol yang nyenengke ati uwong yang baru lahir. Namonyo abes lahiran kan perasaanyo pasti seneng. Tapi kadang uwong ni dak tau mulutnyo emang galak ngomong jahat apo makmano, galak nian amen nengoki wong lahiran tu galak bekomen tentang anaknyo, yang bikin mamaknyo saket ati. Menurur aku janganlah mak itu, lebih baik kito hibur kito kasih support. Jadi mamaknyo yang lagi seneng biar tambah semangat ngurusi anaknyo. 

Emotion: happy
Ado emak emak marah smao sopir angkot yang markir angkotnyo di pinggir jalan. Emak-emak itu ngeraso teganggu kareno angkot itu parkir ditempat yang dka boleh patkir dan akhernyo nimbulke kemacetan. Nah tanpo taso takut si emak emak itu nyamperi sopir angkot yang lagi duduk minum kopi di warteg. Keberanian emak emak ini patut kito acungi jempol, soalnya menurut UU No 22 Tahun 2009 tentang Lalu lintas dan Angkutan Jalan  ( LLAJ) Pasal 287 ayat 1, Pemilik kendaraan yang parkir sembarangan biso dikenoke Pasal 287 ayat (1), ngelanggar rambu-rambu atau pidano dengan ancaman kurungan paling lamo 2 bulan atau dendo Rp 500.000.

Emotion: angry
Kaget merupoke respons normal badan kito amen kito lagi tekejot. Misalnyo kaget kareno ketemu kance  lamo yang mungkin lah betahun tahun dak ketemu. Memang amen ketemu kawan lamo kito biasonyo lupo samo namo atau bahkan kareno ado perubahan fisik, kito jugo biso lupo mukonyo. Pernah aku ditegor uwong dimall, dio negor sambil ngegebuk pundak aku. Secaro otomatis pastilah aku kaget, dan aku jugo mgeraso dak kenal. Kareno kaget biasonyo nimbulke sikap spontan. Jadi kareno aku dak kenal aku spontan langsung nak marah, trus nanyo siapo kau, kok ngegebuk ngegebuk. Eh ternyato kawan lamo aku dan kebetulan bae dio ado di mall pulo. Habis tu baru lah aku ngeh amen itu kawan aku. Ketemu samo kawan lamo memang menyenangkan, kareno kito biso bernostalgia, kito jugo biso betukar pikiran dan akhernyo punyo pandangan baru tentang hidup ini.

Emotion: surprise
Kasus kematian Brigadir Joshua yang merupoke ajudan dari ferdi sambo memang masih begulir dipengadilan. Belom ditetapke berapo hukuman yang harus diterimo paro tesangko. Menurut keterangan kuaso hukum dari pihak keluargo joshua, joshua mati kerno sudah direncanoke oleh sambo. Sambolah yang jadi otak dalang pembunuhan ini. Menurut pak simanjuntak dio bahkan punyo bukti amen joshua sudah merasonketakutan dengan ancaman yang dikasih squad lamo yang merupoke geng sambo ca. Hal itu jugo pernah diutaroke joshua ke tunangannyo sebelum dio ditemvak mati. Joshua sempet belpon nangis ke tunanganyo dan cerito amen dio takut nian diancam nak dibunuh oleh squad lamo geng sambo cs

Emotion: fear
Curigo nyium bau amis yang menyengat, waegondi cianjur yang sempet jijik smao bungkusna merah yang ado dibawah pohon kates itu akhernyo ngebongkar. Sungguh tekejut nian wargo pa nemuke ternyato bau amis dari keesek merah yang bikin wong sekitar jijik itu isninyi mayat bayi. Tejingok memnag bayi itu mecaknyo baru lair trus dibuang didalem kreaek dan dibuang disekitar tempat tinggal wargo. Walaupun belom diketahui siapo pelakunyo, tapi wargo sekitar menebak amen pelakunyo pasti betino yang dak laen adolab ammal bayi itu, dan tinggal didaerah sekitar pulo. Penemuan mayat bayi itu memang bikin heboh nian wargo sekitar. Aku amen ado ditempat pasti dak galak nontong kerno pasti meraso jijik, tapi beda samo wong jaman sekarnag ni malah banyak yang nontoni ditempat kejadian.

Emotion: disgusted
Pernah ketemu idola? Ini pengalaman aku ps melok youtube fanfest tahun 2018. aku ketemu samo idola aku, dio tuh youtuber gamming. aku ngefans nian samo dio, kaerno di video youtubenyo dio biso maen game sambil ngehibur, selaen itu dio jugo biso nginspirasi aku. Ketemu samo idola tuh memang bukan kesempatan yang dateng ke segalo uwong. Ini termasuk kesempatan langko, jadi aku meraso special biso ketemu idola aku secaro langsung. Mokasih buat youtube yang sudah ngasih kesempatan buat aku melok youtube fanfest. Amen dak melok acaro ini, kemungkinna besak aku dak kan pernah ketemu samo idola aku secaro langsung. Ditambah pulo dio ramah nian samo fans fansnyo, jadi bikin aku makin ngidolake dio. Ini lah momen spesial dan terseri aku pas ketemu samo idola aku.

Emotion: happy
Siapo yang pernah ketinggalan pesawat? Buat yang sering bepegian naek pesawat mungkin pernah ketinggalan pesawat. Biasonyo memang macet dijalan yang idak dikiro sebelomnyo, akhernyo kito ketinggalan pesawat. Tapi ado jugo yang akdang ado perubahan jadwal keberangkatan yang di info samo maskapai ke email bae idak ke no telpon. Hal ini kebetulan pernah tejadi samo aku. Aku ketinggalan pesawat kareno aku dak baco email dari maskapai amen pesawat aku ternyato pindah jadwal penerbangannyo. Kaget nian memang aku lah nyampe bandara siap nak check ini malah diomongke pesawat aku lah lepas landas dari tadi. Nah pengalaman aku ini jadi pelajaran but aku, mungkin jugo buat kamu kamu yang nak bepegian makek pesawat. Nah buat kamu yang bepegian makek pesawat harus sering ngecek email, pesan masuk ke nomer hp, sehari sebelum keberangkatan. selalu chek terus jangan sampe kelewatan pemeberitahuan dari maskapainyo. Jadi harus cermat ya jangan sampe mecak aku.

Emotion: surprise
Serangan panik adalah timbulnyo raso takut atau cemas yang belebihan secaro tibo-tibo tanpo alasan yang jelas. Komdisi mak ini biso belangsung bberapo menit bahkan biso itungan jam. Serangan panik ditandoi dengan detak jantung yang tibo tibo jadi cepet, naps pendek, pening palak, otot tegang samo badan begemeteran. Kondisi ini biso nyerang lenderitanyo kapanpun dna dimanopun, dak peduli lagi bekativitas atau lagi dak bekativitas. Serangan panik tejadi sesekali dan biso ilang dewek seiring waktu. Tapi serangan panik ini biso bae teulang lagi walau pemicu dak ngatek. Amen tejadi kejadian mak ini biasonyo disebut gangguan panik. Belom tau apo penyebab pasti serangan panik biso beulang walau pemicu kondisi paniknyo sudha kewat. 

Emotion: fear
Hari itu ayuk aku lahiran, nah biasonyo amen di daerah kami ini amen wong lahiran tuh becarian kendi buat narohke ari arinyo untyk dikubur. Pas nian hari tuh hari lebaran pertamo, pasar lagi tutup, dak tau aku ni ditugaske mamak aku nyarike kendi buat ari arinyo anak ayuk aku. Becarian lah aku ke pasar, nyampe gang gang uwong kumasuki. Dikiro uwong aku nih nak besanjo kareno ps nian lebaran. Padahal aku nih lagi nyari kendi buat nguburke ari ari anak ayuk aku. Malu nian rasonyo, sekalian bae kutanyoi tiap uwong yang aku temui dimano biso beli kendi baru. Uji wong di pasar, tapi masalahnyo pasarnyo tutup. Sampe akhernyo aku ke warung pecel, disano memang idak jualan tapi itu langgananyo aku amen beli sarapan tiap pagi. Aku nanyo bae ke bibik yang jual, ternyato dio ngomong amen dio punyo kendi yang biso untuk dio naroh bumbu pecel. Entah boleh apo idka amen dak baru , tapi mak mano lagi aku lah nyari keliling. Pas nyampe rumah uji mamak aku dak biso amen pake kendi bekas. Ay dem lh aku nyari lagi nyampe ke dusun dusun alhamdulillahnyo aku nemu rumah uwong banyak jualan macam gerabah. disanolah akhernyo aku nemu kendi baru.

Emotion: happy
Tau dak kamu amen di Aceh ado betino yang mendnag undian umrah gratis kareno melok anjuran pemerintah untuk melok vaksin covid 19. Nah betino ini benamk sindy, pas ditanyoi dirumahnyonsindi ngake amen dio kaget ado bapak polisi samo TNi dan panitia laennyo ado di gudang barang bekas punyo dio. Dio ngakunkaget pas ado bapak bapak TNI Polri disano. Tapi ternyato maksud dari kedatangan Bapak TNI Polri tesebut untuk ngasih tau amen bu sindy menangke kupon undian untuk pegi umroh, Adonyo undian itu bener memang adonyo kareno bu sindy pernah melok vaksin covid 19 dan kebetulan namo bus indy yang tepeleh setelah udniannyo di pilih. Bu sindy pun kager dan ngeraso seneng, kareno dia sebenernyo idak beharap menang undian mak ini. Tapi dio pegi vaksin kareno memenag menurut dio vaksin covid 19 itu penting.

Emotion: surprise
Ngejalanke prosedur pembedahan medis atau biaso disebut samo operasi kerno ngidap suatu penyakit pastinyo jadi pengalaman yang kurang enak buat pasien. Pembedahan adalah caro penyembuhan yang sebenrernyo ninggalke raso trauma ke pasiennyo apolagi sampe tejadi pendarahan, nyeri, perih, resiko morbiditas bahkan biso menyebabkan kematian. Nah kerno hal itu buat kamu yang takut untuk ngelakuke operasi sebaiknyo mulai sekarang kamu jago kesehatan fisik kamu baik yang diluar maulun organ tubuh didalam. Kerno tindakan olerasi emang menakutkan jadi mending kito jago kesehatan bae daripado beakher dimeja operasi. Ayo jago kesehatan biar kito tetep biso sehat dan bugar tehindar dari banyak penyakit mematikan.

Emotion: fear
KKN biaso disebut dengan kuliah kerjo nyato. KKN memang ditugaske untuk mahasiswa yang hampir nyelesaike seluruh amper sebagian dari SKS mato kuliah wajibnyo. Sebelum ngambek Skripsi mahasiswa memang diminta untuk pegi KKN untuk mengabdi ke pelosok pelosok daerah di Indonesia. Nah saat KKN ini sebenrnyo banyak cerito cerito mistis yang dialami mahasiswa. Makonyo saat penempatan KKN mahasiswa memang dak begitu antusias tapi ini adalah kewajiban mereka untuk nyelesaike kuliah. Banyak memang kejadian kejadian pas KKN yang termasuk ke cerito menyeramkan. Pelosok pelosok daerah indonesia itu masih sangat terbelakang, kehiduoan disano memnag asing buat uwong kota apolagi buat anak anak mudo. Bahkan ado hang memnag desanyo lebih banyak utanyk daripado penduduknyo. 

Emotion: fear
Ado Nenek yang tinggal di Campbell town Sydney Australia yang dinyatoke sebagai pemenang tiket lotre yang dio beli daei lerusahaan lotre terkenal di Australia, Lott. Menurut perusahaan Lotre tesebut, si Nenek masih kaget setelah dinyatoke sebaga pemenang hadiah spektakuler tahun ini. Menurut juru bicaro perusahaan lotre ini, Peluang untuk menang sabagainlemenang utamonlotre ini snagat dikit yaitu sikok banding 134.490.400. Jadi memang banyak uwong yang dak terlalu beharap untuk menang. Mangkonyo reaksi nenek tesebut kaget smabil tekesima las si infoke amen dio pemenangnyo. Dari pihak the lott jugo nyatoke amen ini merupoke hadiah lotre tebesak di Australia dan terspektakuler. Hal ini pulo diakui samo agen koran pradeep ahluwalia. Menurutnyi ini merupoke hadiah tebesak dari undian yang biaso dio jual.

Emotion: surprise
Punyo raso takut pas njingok hantunmerupoke hal yang wajar tejadi. Dan mungkin sebagian uwong yang ngalaminyo pasti jugo bereaksi yang samo yaitu takut. Kerno hantu itu sebenernyo memnag hal yang dka nyato tapi banyak yang percayo itu ado. Jadi otomatis saat kito njingok sesuatu atau mendengar sesuatu tapi kito dak biso lihat wujudnyo biso ajdi otak kito ngirim sinyal amen itu adalah hantu. Dan perasaan takut langsung menyerang kito kerno ketidaktauan  kito itu. Memang hal hal yang dak jelas bentuk dan wujudnyo biso bikin otak manusio jadi beimajenasi, dan kebanyakn uwong ngebayangke hal hak yang dak jelas itu jadi hal yang bikin takut. Bukan kareno mental penakut tapi emmang mak itulah caro kerjo otak kito nerimo sinyal sesuatu yang dka jelas wujudnyo. Wong yang dak percayo hantu bae masih galak takut amen tibo tibo tedneger suaro yang dak ngatek wujudnyo apolagi wong yang percayo amen hantu itu ado. Jadi menurut aku takut samo hantu itu memnag hal wajar yang biso dirasoke siapo bae .

Emotion: fear
Setiap uwong pasti punya pengalaman yang sedih, bahagia bahkan yang bikin malu. Aku pernah ngerasoke maluan nian garo garo pas pernah pake kamar mandi di mall, aku denger wong nyanyi nyanyi teriak teriak ditoilet sebelah. Padahal ditoilet memang lagi sei cuma aku samo kawan aku, ajdi kukiro itu kawan aku yang nyanyi teriak teriak. Akhernyo aku melok nyanyi nyanyi pulo sambel ngomong " lemak nian beraso kamar mandi pribadi ". Pas aku keluar dari toilet ternyato kawan aku lagi ketawo tawo di tempat cuci tangan. Trus aku nanyo jadi siapo yang nyanyi tadi? Ternyato itu penyanyi asli lagu yang aku nyanyike. Ternyato dio memang lagi ado di mall itu buat ngisi acaro, maluan nian aku rasonyo. Ternyato amen kito malu rasonyo mecak nak ilang dari dunio ini. Muko ku langusng berubah merha padam dan kawan aku cuma ketawo bae. 

Emotion: shame
Artis dan model tenamo keturunan campuran indonesia australia Nadya Hutagalung bebagi cerito pengalamanyo teserang panik secaro tibo tibo. Kejadiannyo pas tahun 2017. Waktu itu memnag banyak nian perubahan perubahan yang dio alami dari hidupnyo. Dio harus hidup pindah pindah tempat tinggal dari sikok negaro ke negaro lainnyo. Kemungkinan dio ngalami stres kerno perbedaan budayo yang dio rasoke, yang akhernyo pernah disuatu kesempatan dio tibk tibo teserang raso panik dan ketakutan yang belebihan. Walaupun sekarnag Nadya hutagalung biso lebih tenang, dio meraso amen kejadian dio saat tekeno serangan panik adalah hal yanh dik syukuri. Kerno kareno hal itulah dio pegi ke psikiater dan akhernyo dio biso tau kalo dirinyo itu butuh terapi untuk kesehatan mentalnyo. 

Emotion: fear
Namonyo budak kecik lah ajdi hal biso galak maen yang kotor kotor. Dulu pas maso kecikan aku seneng nian maen ditempat yang bepasir. Apolagi amen ado tumpukan pasir didepan rumah uwong yang lagi nak bangun rumah. Dem pasti main disekitar situ jadi tempat paporit nian. Biaosnyo aku smao kawan aku buat rumah rumahan, buat istano istanoan dari pasir. Nah tapi dak lemaknyo aku pernah bahkan sering ngalami nemu tai kucing dipasir pasiran. Buka tepijak bae, tapi pernah pulo ngalami tekerok tangan aku dak sengajo tekerok tai kucing pas aku nak ngambek pasir. Woy jijik nian rasonyo, apolagi baunyo nyengat igo. Pokoknyo itu pengalaman paing menjijikan yang pernah aku alami selamo ini.

Emotion: disgusted
Perasaan takut dan gelisah atau cemas berlebihan saat kito lagi dewekan biso bae kito punyo autophobia yang dak biso hidup dewekan dalam kesepian. Nah untuk faktor penyebabnyo masih belom tau, tapi kemungkinan memnag punyo trauma dimaso keciknyo dulu. Nah ado beberapo langkah yang biso kamu peloki untuk ngolangke autophobia, pertamo dengan terpai eksposut yang mano tujuannyo untuk ngebantu penderitanyo buat ngehadepi pobianuo biar tebiaso dari pado terus terusan dihindari. Yang keduo, terapi pelaku kognitif yang mano tujuannyo menambahke raso percayo diri si pasiennyo biar biso ngendalike pikirannyo samo ketakutannyo itu. Yang ketigo dengan obat-obatan, memang ado beberapo khasus autophobia yang merluke banyuan obat obatan untuk ngeresoke gejala ketakutan dan kecemasan tesebut. 

Emotion: fear
Serangan panik adalah sesuatu komdisi dimano wong ngeraso takut dna cemas yang hebat smaoe biso ngebuat wong tesebut ngeraso stress. Serangan panik biso jugo dirasoke samo budak budak kecik. Hal ini memang sangat menakutke untuk anak anak. Tapi sernagan panik dak bakal nimbulke cidera buat penderitanyo. Nah apo abe penyebab sernagan panik yang biso tejadi samo anak anak. Biso jadi anak anak ngalami kejadian yang dka menyenangke disekolah yamg ngebuat mereka jadi trauma atau stress mecak bullying. Biso jadi anak anak stress samo ujian disekolah atau tugas yang banyak, kerno sekolah jaman sekarang emmang banyak menuntut anak anak jadi budak yang kuar biaso cerdas. Atau jugo ado amso anak anak ngeraos kehilangan uwong yang mereka cintoi yang akhirnyo nyisoke trauma yang dalam. Atau pengalaman pengalaman lain yang ado kaitannyo samo kekerasan, penganiayaan dan semacemnyo.

Emotion: fear
Macem macem hantu di Indonesai yang bikin merinding antara lain Kuntilanak. Kuntilanak merupoke hantu yang sering dijadike bahan buat film horor. Kuntilanak penampilannyo sellau dengan rambut panjangnyo, samo dress putihnyo, curinlaennyo jugo dari suaro ketawonyo yang bikin uwong bediri bulu kuduknyo. Kuntilanak nih merupoke hantu yang dipercayo asalnyo dari betino yang hamil tapi belom sempet ngelahirke trus dio meninggals ebelum dio melahirke. Menurut legenda dna kepercayaan wong indonesia diberbagai tempat kuntilanak ini punyo bau khas bungo melati. Jadi amen ado tecium bau bungo  melati taoi dan aktek taneman melati artinyo ado kuntilanak. Kuntilanak jugo dipercayo sering ngedatengi ibu ibu yang baru bae melahirke untuk ngambek anaknyo. 

Emotion: fear
Dulu pas kuliah aku kan ngekos dideket kampus. Kosan aku memang galak diomongke horor samo kawan kawan aku yang pernah mampir, memang bangunan lamo trus tuh kamarnyo ado 25 kamar. Kamar nyo tuh teisi galo memang, tapi amen lagi liburan sabtu minggu banyak kamar yang kosong kerno banyak yang balek ke rumahnyo masing masing. Tapi mecak mahasiswa yang dari luar pulau kan dak balek. Jadi masih adolah beberapo yang nempati kamar, Nah pernah pas malem taun baru aku kebetulan kagi ngerjoke skripsi jadi memang dka kepikiran buat jalan jalan. Dari pagi nyampe malem jam 7 aku tuh dikamar bae ngegarap skripsi. Pas jam 7 malam aku keluar nak mandi, kaget aku lorong lorong dikosan aku gelep nian. Ternyato ngatek uwong samo sekali kecuali aku dewekan. Aku nak mandi laku takut, akhernyo aku telpon kawan aku yang laen retinyo mereka lagi jalan samo cowoknyo. Memang nasib jomblo mak ini, akhernyo aku dka jd mansi trus pegi teduk bae dikamar trus ku kunci.  

Emotion: fear
Jakarta kota termacet seindonesia. Banyak kenangan aku selamontinggal dijakarta. Dulu aku ngabiske waktu 10 tahun tinggal di jakarta. Pertamonkali datang ke jakarta kareno aku kuliah disano, jadi anak kos. Selesai kuliah kebetulan nian aku langsung dapet gawe di jakarta. 10 tahun idup dijakarta aku tebiaso samo kemacetannyo. Tapi pas awal awal dijakarta agak ringam jugo samo macetnyo jakarta. Kareno dulu aku anak kos kan jadi kemano mano harus naik angkutan umum biar murah. Tapi amen aku lagibado acara serius yang ngeharuske aku dandan sayang kan amen nak naek angkutan umum. Biso luntur dandanan aku, jadinyo aku biaso mesen taksi. Masalahnyo macet dijakarta tuh bener bener dak jelas, jadi amen tiap naik taksi pasti biyonyo ngebengkak. Makonyo aku galak marah marah dewek amen lagi keno macet. 

Emotion: angry
Sebagai guru disekolah aku ado bebeapo ketmeu anak yang uwong tunuk broken home. Memang diantaro mereka itu banyak yang nakal, tapi ado pulo yang idak. Sebenarnyo tiap anak punyo penerimoan yang bedo bedo. Rato rato memang psti ngeraso sedih, kecewa, dan dak biso ngelola emosinyo. Tapi yang paling penting itu kito sebagai uwong yang berado di sekitar budak mak itu, kito harus ngedukung mereko dan biso ngarahke mereka ke jalan yang baek. Ngajarke mereka buat ngeluapke emosinyo ke hal hal yang baek. Terutamo untuk keluargo deketnyo, jamgan malah dibikin kecik ati. Tetep dididik yang baik, sambil diajarke ngelola emosi yang baik. Semoga masyarakat kito biso bikin ini jadi perhatian khusus. 

Emotion: sad
Dulu dideket sekitaran rumah aku pernah ado kejadian kecelakaan yang menyebabkan kematian pengendaro motor. Kecelakaan itu antaro motor samo mobil fuso, kebetulan pas kejadian banyak uwong yang ado disano nyaksike kecelakaan tejadi, temasuk aku jugo. Waktu itu aku baru bae balek sekolah, smabil nunggu angkot balek ke rumah akau jajan tekwan didepan toko andalas. Dak lamo pas makan ado bunyi bruak ternyato motor tabrakan kambeng samo fuso. Aku idak tau jelas siapo yang nabrak, tapi amen dijingok mecaknyo motor yang ditumpang budak sekolah itu yang ngebut. Tapi pas polisi dateng wong disano ngatek yang berani besaksi samo polisi, perkaronyo budak sekolah yang naek motor tuh maaih wong tepandnag didaerah kami. Sedangkan sopir fusonyo wong dari luar pulau. Ditambah lagi korbannyo meninggal, jadi wong dak galak besaksi kerno takut beurusan samo wong tuo korban yang tekenal biso bae semeno meno. 

Emotion: fear
Pulau kemaro merupoke pulau yang ado ditengah sungai Musi. Pulau ini ditempati samo paro penyelam yang lagi nyari harto karun peninggalan kerajaan Sriwijaya. Dulu sebelum ado kejadian menggemparke tahun 2006 tentang penemuan harto karun. Masyarakat sekitar sano nyari nafkah menyelam tapi buat nyari kayu kayu yang tebawa oleh aliran sungai. Kejadian penemuan harto karun pertamo kali di 2006 menggemparke nian, waktu itu rombongan penyelam ini nemuke arco perunggu belapis emas yang laku dijual ke luar negeri sehargo 1 milyar. Akhernyo mulai dari sano paro penyelam ini sekarang tujuannyo bukan nyari kayu lagi tapi nyari harto karun yang ado di dasar sungai musi.

Emotion: surprise
Pertamo kali jauh dari uwong tuo dan sanak saudaro. Ini pertmao kalinyo aku merantau sejauh ini nyampek ke jerman. Aku keterimo beasiswa S2 disini. Belom ado sikokpun yang aku kenal disini. Ini hari pertamo aku di jerman, mano ini bulan Desember pas mulai musim dingin. Aku bener bener dak biaso samo cuaconyo, terlalu dingin. Trus jugo makananyo, saro nak dapetke warteg disini. Tapi untung mama bawai aku rendang, ku awet awrt makannyo biar pacak nyampe seminggu. Trus disino tuh aku mandiri nian kemano mano naek angkutan umum, bisonyo aku dianterke sopir amen di indonesia. Mak ini lah rasonyo tinggal dinegeri uwong lain ngatek sanak saudara.

Emotion: sad
Tahun lalu aku melok SBMPTN tapi dka lolos, sedih nian rasonyo kecewa pulo. Padahal aku pulo lah belajar mati matian selamo setahun penuh itu untuk nyiapke UN samo SBMPTN. Tapi memang aku dka daptar ke Bimbingan  Belajar yang ado. Kemaren aku ketemu samo kawan yang lolos SBMPTN dio cerito amen dio melok Bimbingan belajar di Ganesha Operation di palembang. Trus dio ngomong amen melok bimbingan belajar ngebantu dio banyak makonyo dio biso lolos SBMPTN taun ini. Trus banayak memang dari yang lolos SBMPTN nyaranke untuk melok Bimbingan belajar bae. Ayoklah kito melok pulo Bimbingan Belajar siapo tau kito jugo biso lulus taun ink. 

Emotion: sad
Raso marah tuh sebenenyo manusiawi dirasoke samo tiap uwong, tapi kalo keseringan kito  marah marah apolagi ngatek sebabnyo kemungkinan ado penyakit yang biasonyo diderito samo uwong yang mak ini. Sering marah tanpo sebab biso jadi tando awal gejala dari penyakit tertentu, contohnya hipertiroidisme. Hormon tiroid yang ngendalike galo hal yang ado hubungannyo samo metabolisme badan kito. Amen produksinya belebihan, hipertiroidisme pacak nyebabke jantung berdebar, tangan gemetar,idak tenang, trus tu saro buat konsentrasi. Ado pakar ahli dari University Hospitals Birmingham, Dr. Neil Gittoes, ngejelaske , amen kondisi tersebut ngebuat penderitonyo sering teriak teriak pas ngomong, mecak lagi marah tapi memang dak jelas apo penyebabnyo.

Emotion: angry
Sebagai wong muslim kito memang disuruh percayo samo hal yang dak tampak mato atau hal ghoib. Kareno tuhan kito jugo dak tejingok, mako dari itu kito percayo smao seusatu yang dak tejingok. Amen di Islam aso banyak hal yang dak tejingok dijelaske didalam Al-Quran mecak malaikat, jin, setan itu dak tejingok galo. Bahkan angin pun dak tejingok tapi biso kito rasoke. Nah hal hal yang dak tejingok ini jugo dipercayo samo uwong sebagai hantu. Banyak uwong yang takut samo hantu kareno memang pikiran kito yang menggambarke amen hantu itu mnegerikan. Apolagi amen kito habis nonton film horor, pasti pikiran kito jugo ngedeskripsike hal hal yang ngeri sesuai apo yang abis kito tonton. Nah but kamu kamu biar dak jadi penakut samo hantu, mangkonyo jangan galak nontoni pilm horor. Ayo mulai bepikir positip, jangan nontoni pilm yang malah bikin kito bepikir negatip.

Emotion: fear
Banyak kejadian kecelakan lalu lintas yang susah dibuktike kerno kurangnyo saksi. Bukan kurang abe bahkan kadnag dak ngatek uwong yang besaksi disidang kecelakaan. Ditambah lagi cctv dijalanan memang masih kurang. Jadi untuk kasus kecelakaan lalu lintas memang susah untuk dibuktike siapo yamg besalah. Sebenrnyo hal ini awalnyo dari jaman dulu banyak uwong yang takut jadi saksi kerno bukanyonmalah jadi saksi tali lernah ditusub jadi tesangko, bahkan amen dak mak itu keselamatan saksi bener bener diraguke. Nah dengan hal ini kami himbau buat Lembaga perlindungan saksi dari pemerintah betul betul nerapke perlindungan buat saksi saksi kejahatan atau saksi kecelakan. Biar pola bepikir masyarakat kito berubah, dna mereka berani untuk jadi saksi sebuah kejadian kecelakaan lalu lintas atau kejadian kejahatan laennyo.

Emotion: fear
Galak kaget amen ketemu kance lamo, itu biasonyo kareno kito lah lupo samo namo bahkan penampilan kawna kito. Memang banyak uwong pasti ngalami perubahan di penampilannyo. Menurut aku, dak katek salahnyo amen lupo samo kance yang memang lah betahun tahun dak ketemu. Tapi asalkan kito jangan jadi sombong padahal kenal cicak cicak dak kenal. Kadang memnag kito galk ketemu samo kawan yang cicak cicak dak kenal samo kita, padahal kito sudah negor duluan tapi dio malh cicak cicak dak kenal. Aku pernah soalnyo diposisi mak itu, Tapi buat kalian jangan maka itu ya. Amen ketemu kawan lamo, apolagi dio yang negor duluan sebaeknyo kito jugo ngerespo dengan baik. Amen idak inget muko cubo jangan langsung ngomong dak kenal. Biso kito inget inget dulu, trus amen masih dak inget pulo nanyi bae langsung smabil minta maaf sebelumnyo. Siapo tau kan ado tejeki datnag dari hubungan sikaturahmi yang sempet ilang. Janganalah kito mutus tali silaturahmi sesamo manusio.

Emotion: surprise
Authopobhia adalah raso takut atau kecemasan belebih pas lagi dewekan. uwong yang ngalami pobia ini baisonyo selalu nyari kawan untuk meraso aman. Penderitanyo ini tetep bakal ngeraoske cemas dan takut walaupun mereka ado ditempat aman dan nyaman sekalipun. Pendiritinyo memang dak biso bae amen dewekan, dio pasti nyari uwong lain untuk hidup besamo dio biar dio meraso aman, idak meraso takut dan cemas. Sebenenyo alasan mereka takut memang dak bedasar, mungkin lebih telatnyo penderita authophobia ini takut dengan kondisi sepi, sunyi dan takut meraso kesepian. Untuk phobia ini memang dikategorika phobia ringan idak berat, tapi walaupun idak berat sebenernyo phobia ini jugo hiso ngeganggu psikis penderitanyo.

Emotion: fear
Penting untuk mengajarkan anak anak menabung sejak masih kecik. Kareno manusia dewasa harus biso ngelola duit pendapatan dio dengan baek biar biso pinyo masa depan yang bagus. Di rumah aku dak pernah ngasih apo yang anak anak pengeni, amu sellau ngajarke mereka untuk nyisoke duit jajan mereka untuk ditabung. Agek amen pas hari rayo atau hari liburan baru mereka biso beli barang yang mereka pingini. Sebenernyo hal mecak ini jugo melateh anak untuk tau proses ngedapetke sesuatu itu idak gampang, butuh kerjo keras atau usaha untuk dapetke yang kito mau. Alhamdulillah anak anak aku sekarang lah besak dan pinter ngelola duit, mereka selalu nabung dulu sebelum mereka bebelian barang yang mereka pengeni. 

Emotion: happy
Ancaman yang dilakuke wonv yang dikenal atau idak dikenal wajib hukumnyo kito but ngelapor ke yang berwajib. Buat kamu kamu yang lagi berimo anceman adan ajdi takut dan gelisah kerbo ancaman itu sebaiknyo cepet lapor ke polisi. Ancaman yang sifatnyonlangsung atau lewat tulisan segalonyo termasuk ke pelanggaran hukum. Kito yang meraso terancam punyo hak untuk ngelapor ke polisi kerno kito dilindungi samo hukum yang belaki dinegaro kito. Pelaku yang ngelontarke ancaman jugo biso dipenjaro, jadi jangan sembarangan ngancem uwong kerno biso keno pasal dan dipenjaro. Nah but kawan kawan yang sudah tau amen amcaman merupoke pelanggaran hukum makao hati hati amen nak ngancem uwong janagn sembarangan. Trus but yang meraso terancam biso langsung lapor bae ke polisi.

Emotion: fear
Kejadian Ibu hamil dalam waktu sejam terus ngelahirke bikin heboh wargo Indonesia. Hal ini tejadi samo betino benamo Siti Zainah umur 25 tahun wargo kampung habungan RT 02, RW 04, Desa sukapura kecamatan Cidaun, Cianjur Jawa Barat. " Aku masih kaget dak percayo kalo aku baru bae selesai lahiran " mak itu kato Siti Zainah. Dio jugo ngejelaske amen selamo ini dio dak ngeraso hamil kareno ngatek tando tando kehamilan yang dio alami. Dio jugo ngejelaske amen selamo ini siklus menstruasi dio masih lancar, perutnyo jugo idak ngebesak. Hal ini jugo dijelaske samo bidan puskesmas yang sering betemu samo Siti Zainah, dio ngomkng amen selamo ini dak pernah jingok tando tando kehamilan di badan Siti Zainah, tapi hari ini pas datang ke puskesmas sio jingok Siti Zainah perutnyo lah besak dna banyak ngeluarke darah dari vaginanyo. Barulah dio tahu amen zainah ternyato hamil dna siap ngelahirke.

Emotion: surprise
Jadi jijik amen ketemu kotoran binatang memang reaksi yang wajar buat segalo uwong. Aku raso setial uwong pasti dak seneng amen tibo tibo harus betemu samo kotoran binatang, bahkan kadnag ado yang dak sengajo tepijak. Pastilah perasaan dak nyaman dan jijik sepanjang perjalanan kito. Apolagi yang dak sengajo tepijak, pastikah nemepel dialas kaki kito dan bikin perjalanan dak nyaman. Bahkan baunyo jugo berask nemepel dibadan kito selamo kito bejalan. Nah kadnag biso bikin wong disekitar kito jugo melok jijik, bahkan jinik deket deket samo kito. Nah sebaiknyo amen kami dak sengajo tepijak kotoran binatang langsung cepet cepet cari tempat untuk ngebersihkenyo. Semakin cepat idbersihke semakin dak nelpel baunyk dibadan kito. Kamu biso cari reroutan atau aer yang mengalir buat ngebersihke alas kakinyo. 

Emotion: disgusted
Menurur banyak uwong penyakit usus buntu biaso disebabke kernonkito sering makan makanan pedes, biki cabe yang kito makan biso menuhi usus buntu kito. Ditambah lagi biji bijian dari jambu bininjugo nyebabke usus buntu. Penyakit usus buntu memnag rato rato disembuhke dengan operasi pemotongan usus buntu. Tapi sebenernyo penyakit ini biso sembuh tampa dilakuke operasi. Menurut artikel yang aku baco, penyakit usus buntu biso diobati dengan antibiotil dan makanan yang tinggi akan serat. Nah menurut aku yang memnag takut amen diauruh operasi atau mbayangkenyo bae aku lah merinding dan gemetar. Aku bakal lebih milih minum antibiotik smao ngejago makanan berserat biar biso sembuh dari penyakit usus buntu.

Emotion: fear
Sering denger banyak uwong yang keno penyaket mental akher akher ini. Salah sikoknyo BPD ( borderline personality disorder). Penyakit ini merupoke penyakit gangguan mental, yang penderitanyo biasonyo punyo ciri emosi yang berubah ubah, suasano hati jugo beubah ubah. Sering marah marah tanpo sebab ciri ciri yang paleng jelas dari penderito penyakit ini. Gangguan mental menyebabke penderitonyo jadi menurun kualitas idupnyo. Salah sikoknyo dalam menjalin hubungan keluargo, kance, smao lingkungan tempat begawe. Gangguan ini umumnyo muncul pas saat usio sekitar remajo nak jadi dewaso dan biso betahan pas diusio dewaso. Tingkat keparahannyk tiap penderita biso bedo bedo tergantung kondisi gangguan yang dialaminyo. 

Emotion: angry
Selaen beberapo tips yang sudah dijelaske tadi, masih ado jugo tips yang biso kamu buat untuk ngatasi demam panggung yang nyerang kamu. Mungkin sebelum acaro dimulai kamu biso makan dulu sejam sebelum acara dimulai. Kerno kalo perut kosong biso ngeganggu konsentrasi, perut yang terllau kenyang jugo biso ngeganggu konsentrasi. Jadi makan sejam sebelum tampil biso baik untuk ngatasi demam panggung kamu. Jangan terlalu banyak baco berita berita buruk yang akhernyo ngebuat pikirna kamu jadi buruk dan raso takut dna cemas kamu makin menjadi jadi. Selain itu jugo kamu biso banyak latihan sebelum kamu tampil, semakin banyak kamu belatih mako semakin kamu banyak menguasoi materi yang bakal kamu tampilke didepan penonton. Inj bagus untuk ngatasi demam panggung . 

Emotion: fear
Pagi itu suasano didusun kami mecak biasonyo. Pagi pagi mamang bibi pegi ke sawah, budak budak sekolah rame naek sepeda nak berangkat sekolah. Aku duduk diteras nikmati suasano liburana aku dirumah nenek aku sambil minum kopi. Sekitar jam 8 pagi, Ado Rombongan dari BRI simpedes datang kerumah tetanggo kami. Mereka bawa mohil suzuki carry yang dikasih pita mecak nak diajdike hadiah.Nahando yang dapet undian ni caknyo dalem ati aku. Njelah nian ternyato tetanggo samping rumah nenek aku menang undian Tabungan Simpedes di BRI. laju rame nian wong bedatangan untuk njingok penyerahan hadiahnyo, seneng nian tetanggo nenek aku nerimo hadiahnyo. Disano jugo ado beberapo wartawan lokal yang ngeliput penyerahan hadiahnyo.

Emotion: happy
Amen bawak mobil dijalanan memang dak jarang dari kito yanamg sering tejebak macet, apolagi dikota kota besak mecak jakarta yang ampir dak tekelak lagi macetnyo. Nah biasonyo amen keadaan jalan lagi macet, banyak sopir sopir yang gampang stress dan emosi, dak kaget amen sering ado konflik dijalan antar sopir sikoknyo dengan sopir lain. Biasonyo entah nyerempet mobil dikit bae biso jadi belago sikok samo lain kareno memang lagi di level stress dan emosi ngadepi kemacetan. Aku idka nyalhke tapi aku lunyo tips amen memang kito tejebak macet cobalah untuk tenang dan santay. Kito biso tarik napas dalam dalam, makan cemilan smabil muter lagu yang kito senengi didaam mobil. Pokoknyo memang harus santai bae. Dak boleh tegang dan stress, selain dak bagus buat kesehatan jugo dak bagus buat konsentrasi sopir ke jalanan. 

Emotion: angry
Nenek lanang aku uwong yang aku sayang jugo setelah wong tuo kandung aku. Pas jaman kuliah di jakarta aku memang jauh samo uwong tuo aku yang tinggal di palembang, Kareno ke palembang jauh aku lebih sering balek ke cepu jawo tengah tempat nek lanang aku. Amen balek ke cepu aku sellau naek kereto malem eksekutip dari jakarta, Nah aku kan emang galak lupo bawa jaket. Nek lanang aku tau nian dio amen aku galak lupo bawak jaket. Kereto dari jakarta itu nyampe sekitar subuh di stasiun cepu. Amen aku turun darinkereto aku jingok nenek lanang aku lah ado tegak dipinggir stasiun sambil bawa jaket. Pas aku turun langsung salim trus dikasih jaket samo dio, nek lanang aku emang paling ngerti nian samo aku. Tapi aku balek kali ini untuk njingok nenek lanang terakher kalinyo, kareno tadi pagi aku dikabari smao om aku amen nenek lanang lah mrninggal dunio. Jadi dak katek yang njemputi aku distasiun lagi sambil bawa jaket. 

Emotion: sad